Ծնվել է Նյու Յորքի Բրուքլին թաղամասում։ Թոուսոնի ավագ կաթոլիկ դպրոցում հաջող հանդես գալուց հետո Էնթոնին ընդունում է Սիրաքյուսի համալսարանի առաջարկած սպորտային կրթաթոշակի ծրագիրը և տեղի բասկետբոլային ակումբի հետ 2003 թվականին հասնում մինչև NCAA-ի ազգային առաջնություն։ Էնթոնիին է շնորհվում լավագույն խաղացողի տիտղոսը, ինչպես նաև նա ճանաչվում է «NCAA-ի արևելյան տարածաշրջանի ամենաարժեքավոր բասկետբոլիստ»։ 1 մրցաշրջան Սիրաքյուսում անցկացնելուց հետո Էնթոնին մասնակցության հայտ է ներկայացնում NBA-ի 2003 թվականի դրաֆթ, որտեղ ընտրվում է «Դենվեր Նագեթսի» կողմից՝ 3-րդ ընտրության իրավունքով՝ Լեբրոն Ջեյմսից և Դարկո Միլիչիչից հետո։ 8 տարի անց տեղափոխվում է «Նյու Յորք Նիքս»։